b'\n_START_ARTICLE_\nMassefordring\n_START_PARAGRAPH_\nEn massefordring er i norsk konkursrett en fordring som etter dekningsloven \xc2\xa7 9-2 skal dekkes \xc2\xabforan all annen gjeld\xc2\xbb, alts\xc3\xa5 dividendefordringer, av et konkursbo eller insolvent d\xc3\xb8dsbo under offentlig skifte._NEWLINE_Kan ikke boet dekke sine massefordringer kan det \xc3\xa5pnes konkurs mot boet (massekonkurs). I et slikt tilfelle vil omkostningene ved massekonkursen v\xc3\xa6re massefordring, mens massefordringene ved prim\xc3\xa6rkonkursen blir dividendefordringer.\n_START_SECTION_\nOversikt over massefordringer\n_START_PARAGRAPH_\nDet skilles mellom to klasser av massefordringer: de f\xc3\xb8rste, regulert i dekningsloven \xc2\xa7 9-2 f\xc3\xb8rste ledd nr. 1, 2 og 3, er fordringer som anses som p\xc3\xa5dratt av konkursboet. Massefordringer av annen klasse er regnet opp i paragrafens annet ledd nr. 1, 2 og 3, og anses ikke for \xc3\xa5 v\xc3\xa6re p\xc3\xa5dratt av konkursboet.'